Lyk langs pad in Heidelberg gevindDie liggaam van ŉ middeljarige man is Donderdag langs ŉ pad in Heidelberg in Gauteng gevind. Kapt. Thivhulawi Tshilate, ŉ polisiewoordvoerder, sê ŉ motoris het omstreeks 08:10 die man se liggaam op die gras langs Pleinstraat, in die Houtpoort-gebied, sien lê. “Die motoris het die polisie ontbied. Daar was ŉ gapende wond aan die persoon se voorkop en sy kop was misvormd. Hy is deur paramedici van die Sedibeng-nooddienste op die toneel dood verklaar,” het Tshilate gesê. Die man is donkerbruin van gelaat en het ŉ blou oorpak aangehad met die woorde “Home Safe Everyday” op. Die man is middelmatig gebou en het ŉ kort baard met medium-lengte hare gehad. Die man se identiteit is onbekend. Die polisie doen ŉ geregtelike doodsondersoek. Tshilate het ŉ beroep gedoen op enigiemand wat moontlik die man kan uitken om die Heidelberg-polisie by 016 341 5175 of lt.kol. Barend Groenewald by 082 319 9378 te kontak.